מי ‎ ישלם ‎ פחות ‎ מסים ‎ ומי ‎ ישלם ‎ יותר?‎ 

ממשלת ‎ נתניהו ‎ מתייחסת ‎ רק ‎ למשבר ‎ הכנסותיה ‎ .  האבטלה ‎ המתרחבת‎ 
ומשבר ‎ ההכנסות ‎ והפנסיה ‎ של ‎ העובדים ‎ -  לא ‎ מעניינים ‎ אותה.‎ 


ברחבי ‎ העולם ‎ מתמודדות ‎ ממשלות ‎ בורגניות ‎ עם ‎ המשבר‎ 
הכלכלי ‎ בכלים ‎ יוצאי ‎ דופן ‎ מבחינתן: ‎ הלאמה ‎ של ‎ בנקים‎ 
וחברות, ‎ הגדלת ‎ התקציבים ‎ לסיוע ‎ למובטלים ‎ ולהכשרה‎ 
מקצועית, ‎ יוזמות ‎ של ‎ עבודות ‎ ציבוריות. ‎ בישראל, ‎ לעומת‎ 
זאת, ‎ מכהנת ‎ ממשלה ‎ ימנית, ‎ המקדשת ‎ את ‎ המדיניות ‎ הניאו-‎ 
ליברלית, ‎ ואינה ‎ מתכוונת ‎ לסטות ‎ ממנה ‎ אפילו ‎ נוכח ‎ משבר‎ 
כלכלי ‎ וגידול ‎ באבטלה.‎ 

הדבר ‎ המאפיין ‎ את ‎ תקציב ‎ המדינה ‎ 2009-2010, ‎ העומד‎ 
בפני ‎ השלמת ‎ חקיקתו, ‎ הוא ‎ הטלת ‎ מלוא ‎ כובד ‎ המשבר‎ 
הכלכלי ‎ והירידה ‎ בהכנסות ‎ ממסים ‎ הנובעת ‎ ממנו ‎ -  על ‎ כתפי‎ 
העובדים, ‎ תוך ‎ המשך ‎ מתן ‎ הטבות ‎ המס ‎ לעשירים.‎ 

עוד ‎ לפני ‎ שהושלמה ‎ החקיקה ‎ של ‎ סעיפי ‎ התקציב ‎ ו״חוק‎ 
ההסדרים", ‎ כבר ‎ נכנסה ‎ לתוקפה ‎ העלאת ‎ מס ‎ ערך ‎ מוסף ‎ מ-‎ 
15.5%  ל-16.5%. ‎ כתוצאה ‎ מכך ‎ התייקרו ‎ כל ‎ המוצרים‎ 
והשירותים, ‎ לעתים ‎ בלמעלה ‎ מ-1%. ‎ העלאת ‎ המע״מ ‎ תגבה‎ 
מהציבור ‎ מס ‎ נוסף ‎ בסכום ‎ של ‎ 3.6  מיליארד ‎ שקלים.‎ 

מסים ‎ נוספים ‎ שהוטלו ‎ עוד ‎ בטרם ‎ אישור ‎ התקציב ‎ הם ‎ - 
העלאת ‎ המס ‎ על ‎ הדלק ‎ ב-30 ‎ אגורות ‎ לליטר, ‎ שתגבה‎ 
מהציבור ‎ עוד ‎ מיליארד ‎ שקל ‎ כמס ‎ דלק; ‎ והעלאת ‎ המס ‎ על‎ 
הסיגריות ‎ -  מס ‎ נוסף ‎ של ‎ 400  מיליון ‎ שקל.‎ 

בדיוני ‎ התקציב ‎ בכנסת ‎ כלולים ‎ עוד ‎ מסים, ‎ שהחמורים‎ 
ביניהם ‎ -  "מס ‎ הבצורת" ‎ בצורת ‎ היטל ‎ על ‎ צריכת ‎ מים ‎ מעל‎ 
לסף ‎ מסויים ‎ (שעליו ‎ יש ‎ ויכוח), ‎ והעלאת ‎ מס ‎ הבריאות,‎ 
המוטל ‎ על ‎ השכבות ‎ המוחלשות ‎ בחברה ‎ בצורת ‎ תשלום ‎ קבוע‎ 
של ‎ 90  שקל ‎ לחודש ‎ למי ‎ ששכרו ‎ לחודש ‎ פחות ‎ מ-2,775‎ 
שקל. ‎ שני ‎ המסים ‎ האלה, ‎ שיפגעו ‎ בעיקר ‎ בשכבות ‎ העניות,‎ 
אמורים ‎ לגבות ‎ מהציבור ‎ בין ‎ 1.2  ל-1.5 ‎ מיליארד ‎ שקל.‎ 

ועוד ‎ לא ‎ הזכרנו ‎ את ‎ התוכנית ‎ להטלת ‎ מע״מ ‎ על ‎ פירות‎ 
וירקות, ‎ האמורה ‎ להכניס ‎ לאוצר ‎ כ-2 ‎ מיליארד ‎ שקלים ‎ בשנה.‎ 

סך ‎ כל ‎ המסים ‎ החדשים ‎ האלה ‎ הוא ‎ כ-8 ‎ מיליארד‎ 
שקלים ‎ בשנה. ‎ מרביתם ‎ הם ‎ מסים ‎ על ‎ הוצאה ‎ (מע״מ,‎ 
מים, ‎ דלק, ‎ סיגריות), ‎ שהם ‎ המסים ‎ הרגרסיביים‎ 
ביותר, ‎ שכן ‎ הם ‎ מוטלים ‎ בשווה ‎ על ‎ עשירים ‎ ועניים.‎ 


לכך ‎ יש ‎ להוסיף, ‎ כי ‎ רק ‎ מחצית ‎ הגידול ‎ בהכנסות ‎ ממס‎ 
הבריאות ‎ תועבר ‎ לקופות ‎ החולים, ‎ והמחצית ‎ תישאר ‎ באוצר.‎ 
משמעות ‎ הדבר ‎ היא, ‎ שמס ‎ הבריאות, ‎ במקום ‎ לשמש ‎ את ‎ יעודו‎ 
-  מימון ‎ שירותי ‎ הבריאות, ‎ הופך ‎ להיות ‎ עוד ‎ מס ‎ שייכנס‎ 
לקופת ‎ האוצר.‎ 

בעוד ‎ היא ‎ מעלה ‎ את ‎ המסים ‎ על ‎ המוני ‎ העם, ‎ מתעקשת‎ 
הממשלה ‎ להמשיך ‎ במתווה ‎ של ‎ הטבות ‎ מס ‎ גדלות ‎ לבעלי‎ 
הכנסות ‎ גבוהות, ‎ שישלמו ‎ פחות ‎ ופחות ‎ מס ‎ הכנסה ‎ ומס‎ 
חברות. ‎ הטענה ‎ היא, ‎ שהפחתת ‎ מסים ‎ תסייע ‎ לצמיחה. ‎ אך‎ 
האוצר ‎ אינו ‎ מסביר, ‎ מדוע ‎ הפחתות ‎ המס ‎ הנדיבות ‎ עד ‎ כה ‎ לא‎ 
מנעו ‎ את ‎ המשבר ‎ הכלכלי, ‎ הפיטורים ‎ והגידול ‎ באבטלה.‎ 
האוצר ‎ גם ‎ אינו ‎ מסביר, ‎ מדוע ‎ אינו ‎ מעלה ‎ במעט ‎ את ‎ מס‎ 
ההכנסה ‎ ומס ‎ החברות, ‎ ובכך ‎ מייתר ‎ את ‎ הצורך ‎ בהטלת ‎ מסים‎ 
על ‎ מים, ‎ בריאות, ‎ ירקות ‎ ופירות, ‎ דלק ‎ ועוד.‎ 

תמר ‎ גוזינסקי‎ 

נגד ‎ התוכנית ‎ הכלכלית ‎ של ‎ ביבי‎ 
נאבקים ‎ על ‎ החברה‎ 
מצילים ‎ את ‎ הדמוקרטיה‎ 

הפנינג ‎ מחאה ‎ בתל-אביב‎ 

ביום ‎ ה/ ‎ 9  ביולי, ‎ בשעה ‎ 19.00,‎ 

בשד׳ ‎ רוטשילד ‎ פינת ‎ הרצל‎ 

בהשתתפות ‎ פוליטיקאים ‎ ואמני□‎ 

האירוע ‎ ביוזמת ‎ "אפשר ‎ אחרת", ‎ המאגדת ‎ פעילים ‎ במפלגות‎ 

(מק״י ‎ וחד״ש, ‎ מרצ) ‎ ובארגוני ‎ שלום, ‎ חברה ‎ וסביבה‎ 

הפנינג ‎ מחאה ‎ נגד ‎ תקציב ‎ המדינה‎ 

יתקיים ‎ בשוק ‎ מחנה ‎ יהודה ‎ ובקפה ‎ אברהם ‎ בירושלים‎ 
ביום ‎ ד׳, ‎ 8  ביולי, ‎ משעה ‎ 17.00,‎ 

ביוזמת ‎ ההתארגנות ‎ "חברה ‎ אחרת ‎ אפשרית"‎ 


בינלאומי ‎ /2‎ 


הפיכה ‎ בהונדורס: ‎ חזרה ‎ לרפובליקת ‎ בננות‎ 

ציאבס: ‎ "כשהאוליגרכים ‎ שוברים ‎ את ‎ כללי ‎ המשחק ‎ -  לעם ‎ מותר ‎ להתנגד".‎ 


״חזרה ‎ לרפובליקת ‎ בננות״ ‎ -  זו ‎ השורה ‎ התחתונה ‎ של‎ 
הכרוזים ‎ שהפיצו ‎ בשבוע ‎ שעבר ‎ ברחבי ‎ הונדורס ‎ פעילי‎ 
שמאל, ‎ אנשי ‎ איגודים ‎ מקצועיים ‎ וסטודנטים ‎ המתנגדים‎ 
להפיכה ‎ הצבאית, ‎ שהדיחה ‎ את ‎ הנשיא ‎ הנבחר ‎ חוסה ‎ מנואל‎ 
סלאיה. ‎ רפובליקת ‎ בננות ‎ הוא ‎ כינוי ‎ גנאי, ‎ הנפוץ ‎ למדי‎ 
בשפה ‎ העברית, ‎ כדי ‎ לתאר ‎ משטר ‎ כושל ‎ ומושחת ‎ המאופיין‎ 
בהיעדר ‎ דמוקרטיה, ‎ בחוסר ‎ יציבות, ‎ בריכוז ‎ העושר ‎ בידיים‎ 
מעטות, ‎ בשחיתות, ‎ בשימוש ‎ בצבא ‎ לדיכוי ‎ העם ‎ ובהתערבות‎ 
בוטה ‎ מצד ‎ האימפריאליזם ‎ האמריקאי. ‎ בקובה ‎ של ‎ טרום‎ 
המהפכה ‎ הסוציאליסטית, ‎ נהוג ‎ היה ‎ להצביע ‎ לעבר ‎ שגרירות‎ 
ארה״ב ‎ ולציין: ‎ "שם ‎ מתקבלות ‎ כל ‎ ההחלטות".‎ 

מקור ‎ הביטוי ‎ "רפובליקת ‎ בננות" ‎ במדינות ‎ מרכז ‎ אמריקה‎ 
של ‎ סוף ‎ המאה ‎ ה-19 ‎ ותחילת ‎ המאה ‎ ה-20 ‎ ובראשן ‎ הונדורס.‎ 
בהונדורס ‎ אקלים ‎ ואדמה ‎ פורייה, ‎ המתאימים ‎ לגידול ‎ בננות.‎ 
אך ‎ הייתה ‎ זו ‎ מדינה ‎ מושחתת, ‎ שנשלטה ‎ בידי ‎ קבוצה ‎ קטנה‎ 
של ‎ אוליגרכים ‎ בעלי ‎ אדמות, ‎ שנעזרו ‎ בכוחות ‎ צבא ‎ שהפעילו‎ 
טרור ‎ כלפי ‎ העובדים ‎ והאיכרים. ‎ מיעוט ‎ של ‎ בעלי ‎ ההון‎ 
בהונדורס ‎ שלט ‎ על ‎ אוכלוסייה ‎ ענייה ‎ ובלתי ‎ משכילה. ‎ את‎ 
העובדות ‎ האלה ‎ ניצל ‎ תאגיד ‎ אמריקאי ‎ בעל ‎ משאבים ‎ כספיים‎ 
רבים ‎ וכושר ‎ ארגון ‎ בשם ‎ "חברת ‎ הפירות ‎ המאוחדת"‎ 
("יונייטד ‎ פרויט"). ‎ התאגיד ‎ קיבל ‎ מממשלות ‎ הונדורס ‎ את‎ 
הזכויות ‎ לעבד ‎ את ‎ הקרקעות ‎ הפוריות ‎ והקים ‎ מערכת ‎ לייצוא‎ 
בננות. ‎ התאגיד ‎ השתלט ‎ באופן ‎ הדרגתי ‎ על ‎ כלכלת ‎ הונדורס,‎ 
ובסיוע ‎ כוחות ‎ ביטחון ‎ פרטיים, ‎ דיכא ‎ ניסיונות ‎ של ‎ העובדים‎ 
ושל ‎ האיכרים ‎ להתארגן ‎ נגדו. ‎ התאגיד ‎ השתלט ‎ גם ‎ על‎ 
הפוליטיקה ‎ המקומית. ‎ בשנת ‎ 1910, ‎ סירב ‎ נשיא ‎ הונדורס ‎ דאז‎ 
לתת ‎ לתאגיד ‎ הקלות ‎ מס. ‎ בתגובה, ‎ שכר ‎ התאגיד ‎ שכירי ‎ חרב,‎ 
שהדיחו ‎ את ‎ הנשיא ‎ המכהן ‎ לטובת ‎ נשיא ‎ ממונה, ‎ אשר ‎ ויתר‎ 
לתאגיד ‎ על ‎ תשלום ‎ מסים ‎ ל-25 ‎ שנה. ‎ נשמע ‎ מוכר? ‎ ב-28.6‎ 
נעצר ‎ הנשיא ‎ חוסה ‎ מנואל ‎ סלאיה ‎ בידי ‎ הצבא ‎ וגורש ‎ מארצו.‎ 

עם ‎ חטיפת ‎ הנשיא ‎ וגירושו ‎ מהמדינה, ‎ פרצו ‎ הפגנות‎ 
ומחאות. ‎ השביתה ‎ הכללית ‎ והשביתה ‎ בכל ‎ המוסדות‎ 
להשכלה ‎ הגבוהה ‎ נמשכות ‎ בעת ‎ כתיבת ‎ שורות ‎ אלה.‎ 

העילה ‎ להפיכה ‎ הייתה ‎ רצונו ‎ של ‎ הנשיא ‎ לערוך ‎ שינויים‎ 
בחוקת ‎ המדינה ‎ באמצעות ‎ משאל ‎ עם. ‎ למרות ‎ התנגדות ‎ עזה‎ 
למהלך ‎ בקרב ‎ חברי ‎ מפלגתו, ‎ בקונגרס, ‎ בצבא ‎ ובבית ‎ המשפט‎ 
העליון ‎ במדינה ‎ ־  החליט ‎ סלאיה ‎ לקיים ‎ בכל ‎ זאת ‎ את ‎ משאל‎ 
העם ‎ בדבר ‎ הרפורמה ‎ החוקתית. ‎ בית ‎ המשפט ‎ העליון ‎ פסק ‎ כי‎ 
למשאל ‎ העם ‎ לא ‎ יהיה ‎ תוקף ‎ חוקי. ‎ בשבוע ‎ שקדם ‎ להפיכה‎ 
פיטר ‎ סלאיה ‎ את ‎ מפקד ‎ הצבא, ‎ הגנרל ‎ רומיאו ‎ וסקס, ‎ לאחר‎ 
שזה ‎ סירב ‎ לסייע ‎ לו ‎ בעריכת ‎ משאל ‎ העם ‎ ואיים ‎ בהפיכה.‎ 

סלאיה ‎ אמר ‎ בראיון ‎ לעיתון ‎ הספרדי ‎ רב ‎ התפוצה ‎ "אל‎ 
פאיס", ‎ שעות ‎ ספורות ‎ לפני ‎ ההפיכה, ‎ וכאשר ‎ הידיעות‎ 
אודותיה ‎ היו ‎ נחלת ‎ הכלל, ‎ כי ‎ אין ‎ לו ‎ כל ‎ כוונה ‎ להתמודד‎ 
מחדש ‎ לנשיאות. ‎ למרות ‎ זאת, ‎ מפלגות ‎ האופוזיציה ‎ טוענות,‎ 
כי ‎ משאל ‎ העם ‎ נועד ‎ להשאירו ‎ בתפקיד ‎ גם ‎ לאחר ‎ הבחירות‎ 
הכלליות ‎ שנקבעו ‎ לנובמבר. ‎ הנה ‎ עוד ‎ כמה ‎ מתשובות ‎ הנשיא‎ 
לשאלות ‎ הכתב ‎ הספרדי:‎ 


אינך ‎ איש ‎ שמאל, ‎ מפלגתך ‎ היא ‎ מפלגה ‎ שמרנית,‎ 
ובבחירות ‎ הצגת ‎ את ‎ עצמך ‎ כשמרן...‎ 

נבון ‎ מאוד, ‎ באתי ‎ מהמגזרים ‎ השמרניים ‎ ביותר ‎ של‎ 
הונדורס.‎ 

ועכשיו ‎ אתה ‎ ניצב ‎ בקוטב ‎ ההפוך...‎ 

אני ‎ חייב ‎ להורות, ‎ שרציתי ‎ לבצע ‎ במה ‎ שינויים ‎ מבפנים,‎ 
בתוך ‎ השיטה ‎ הניאו-ליברלית. ‎ אבל ‎ זה ‎ בלתי ‎ אפשרי. ‎ בעלי‎ 
ההון ‎ אינם ‎ מובנים ‎ לוותר ‎ ולו ‎ על ‎ סנט ‎ אחד. ‎ הם ‎ חומדים ‎ את‎ 
בל ‎ העושר ‎ ואינם ‎ מובנים ‎ לוותר. ‎ הדרך ‎ היחידה ‎ לקדם ‎ שינויים‎ 
חברתיים ‎ היא ‎ לקרוא ‎ לדגל ‎ את‎ העם.‎ 

מ■ ‎ עומד ‎ מאחור■ ‎ ניסיונות ‎ ההפיכה?‎ 

לצערי, ‎ בל ‎ מנגנוני ‎ המשטר ‎ הקפיטליסטי: ‎ הצבא,‎ 
המפלגות ‎ הגדולות, ‎ בית ‎ המשפט ‎ העליון. ‎ בולם ‎ גויסו‎ ,  בדי‎ 
ל  מנוע ‎ את ‎ ה  שינויי ‎ ם  החבר ‎ תיי ‎ ם  ה  נח ‎ וצי ‎ ם . 

כאמור, ‎ כמה ‎ שעות ‎ לאחר ‎ שהתראיין, ‎ גורש ‎ סלאיה‎ 
ממולדתו. ‎ סלאיה ‎ סיפר ‎ מאוחר ‎ יותר, ‎ כי ‎ התעורר ‎ במיטתו‎ 
לקול ‎ יריות. ‎ הוא ‎ הוסיף ‎ כי ‎ נחטף ‎ בידי ‎ חיילים, ‎ ואישר‎ 
ששומרי ‎ ראשו ‎ נאבקו ‎ בחיילים ‎ במשך ‎ חצי ‎ שעה ‎ אך ‎ לשווא.‎ 
סלאיה ‎ חזר ‎ והדגיש ‎ כי ‎ הוא ‎ עדיין ‎ הנשיא ‎ של ‎ הונדורס ‎ וקרא‎ 
לעם ‎ להגן ‎ על ‎ הדמוקרטיה ‎ בדרכי ‎ שלום.‎ 

עם ‎ פרסום ‎ דבר ‎ הדחתו ‎ האלימה ‎ של ‎ הנשיא, ‎ הציבו ‎ תומכיו‎ 
בריקדות ‎ ברחובות ‎ עיר ‎ הבירה ‎ וחסמו ‎ את ‎ הגישה ‎ לארמון‎ 
הנשיאות. ‎ המחסומים ‎ המאולתרים ‎ נבנו ‎ מצמיגים, ‎ דוכני‎ 
עיתונים ‎ וקורות ‎ מתכת. ‎ עם ‎ תחילת ‎ ההפגנות ‎ הכריז ‎ "נשיאה‎ 
בפועל" ‎ של ‎ הונדורס, ‎ מינוי ‎ של ‎ הצבא, ‎ רוברטו ‎ מיצ׳לטי, ‎ על‎ 
עוצר ‎ כללי ‎ ברחבי ‎ המדינה. ‎ במקביל ‎ ננקטו ‎ צעדים ‎ לדיכוי‎ 
החירויות ‎ הדמוקרטיות: ‎ מעצרים ‎ וחיפושים ‎ אחר ‎ ראשי ‎ ערים,‎ 
פעילי ‎ שמאל ‎ ואנשי ‎ רוח. ‎ נמסר, ‎ כי ‎ בהפגנות ‎ נהרגו ‎ לפחות‎ 
שלושה ‎ מפגינים ‎ ועשרות ‎ נפצעו.‎ 
אמריקה ‎ הלטינית ‎ מגנה ‎ וארה״ב ‎ מגמגמת‎ 

מייד ‎ עם ‎ היוודע ‎ דבר ‎ ההפיכה, ‎ גינו ‎ כל ‎ מדינות ‎ אמריקה‎ 
הלטינית ‎ את ‎ המעשה. ‎ ממשלת ‎ קובה ‎ כינתה ‎ את ‎ ההפיכה‎ 
מעשה ‎ "נפשע ‎ וברוטלי" ‎ וקראה ‎ לבודד ‎ את ‎ המשטר ‎ החדש.‎ 
בהצהרה ‎ שפרסם ‎ ידידו ‎ הקרוב ‎ של ‎ סלאיה, ‎ הוגו ‎ צ׳אבס, ‎ נשיא‎ 
ונצואלה, ‎ נקרא ‎ נשיא ‎ ארה״ב, ‎ ברק ‎ אובאמה, ‎ "להכריז ‎ על‎ 
התנגדותו ‎ להפיכה ‎ ולהורות ‎ לכל ‎ מי ‎ שמעורב ‎ בה ‎ לחדול‎ 
ממעשיו", ‎ והוסיף: ‎ "מי ‎ שעומד ‎ מאחורי ‎ ההפיכה ‎ היא‎ 
הבורגנות. ‎ אלה ‎ בעלי ‎ הון ‎ הרוצים ‎ להפוך ‎ את ‎ הונדורס‎ 
לרפובליקת ‎ בננות". ‎ ארגון ‎ מדינות ‎ אמריקה ‎ הציב ‎ למבצעי‎ 
ההפיכה ‎ בהונדורס ‎ אולטימטום ‎ של ‎ 72  שעות ‎ להחזיר ‎ את‎ 
הנשיא ‎ המודח ‎ מנואל ‎ סלאיה ‎ למדינה ‎ ולתפקידו, ‎ ולא ‎ -  היא‎ 
עלולה ‎ להיות ‎ מושעית ‎ מהארגון. ‎ מזכ״ל ‎ הארגון, ‎ חוזה ‎ מיגל‎ 
אינסולזה, ‎ כינה ‎ את ‎ האירועים ‎ בהונדורס ‎ "הפיכה ‎ בסגנון‎ 
הישן ‎ שסברנו ‎ שאינו ‎ קיים ‎ עוד". ‎ למעשה ‎ שום ‎ מדינה ‎ לא‎ 
הכירה ‎ בממשלה ‎ שהוקמה ‎ על ‎ כידוני ‎ הצבא, ‎ ומדינות ‎ רבות‎ 
מאמריקה ‎ הלטינית ‎ ומערב ‎ אירופה ‎ הוציאו ‎ את ‎ שגריריהן‎ 
מהמדינה ‎ "להתייעצויות ‎ דחופות".‎ 

(המשך ‎ בעמוד ‎ 3)‎ 


דמוסרטיה/‎ 3 


29  ארגונים ‎ פמיניסטיים:‎ 

יועלה ‎ שכר ‎ המטפלות ‎ במשפחתונים‎ 

במכתב ‎ דחוף ‎ ששלחו ‎ (2.7) ‎ 29  ארגונים ‎ פמיניסטיים,‎ 
וביניהן ‎ -  תנד״י, ‎ לשר ‎ התמ״ת, ‎ בנימין ‎ בן ‎ אליעזר, ‎ הם ‎ דרשו‎ 
כי ‎ יתערב ‎ מיידית ‎ להעלאת ‎ שכרן ‎ של ‎ מטפלות ‎ המשפחתונים‎ 
ולהשוואתו ‎ לשכר ‎ מטפלות ‎ מעונות ‎ היום. ‎ מטפלת ‎ במשפחתון‎ 
משתכרת ‎ 4,186  שקל ‎ תמורת ‎ 210  שעות ‎ עבודה ‎ בחודש,‎ 
בעוד ‎ מטפלת ‎ במעון ‎ יום ‎ משתכרת ‎ סכום ‎ של ‎ 5,690  שקל‎ 

לאחרונה ‎ יצאו ‎ מטפלות ‎ המשפחתונים, ‎ יהודיות ‎ וערביות,‎ 
למאבק ‎ להעלאת ‎ שכרן ‎ במסגרת ‎ הארגון ‎ "כוח ‎ לעובדים". ‎ ב-‎ 
30.6  הן ‎ הפגינו ‎ מול ‎ משרדי ‎ הממשלה ‎ בתל- ‎ אביב..‎ 

במכתב ‎ שנשלח ‎ לבן ‎ אליעזר ‎ נכתב, ‎ כי ‎ ״2,400 ‎ מטפלות‎ 
משפחתונים ‎ כורעות ‎ מזה ‎ שנים ‎ תחת ‎ נטל ‎ של ‎ עבודה‎ 
מאומצת, ‎ מרובת ‎ הוצאות, ‎ ללא ‎ הכנסה ‎ שיכולה ‎ לקיימן,‎ 
שגובהה ‎ מתחת ‎ לשכר ‎ מינימום. ‎ לא ‎ יעלה ‎ על ‎ הדעת ‎ כי ‎ תוספת‎ 
התקציב ‎ בסך ‎ 35  מיליון ‎ שקל, ‎ שמיועדת ‎ למעונות ‎ היום‎ 
ולמשפחתונים, ‎ לא ‎ תיטיב ‎ עם ‎ המטפלות ‎ העובדות. ‎ ואם ‎ כך‎ 
יקרה, ‎ נראה ‎ זאת ‎ כהפרה ‎ חמורה ‎ של ‎ זכותה ‎ הצודקת ‎ והחוקית‎ 
של ‎ כל ‎ עובדת ‎ להשתכר ‎ כראוי ‎ מעבודתה, ‎ מעל ‎ לשכר‎ 
המינימום ‎ ובמסגרת ‎ חוקי ‎ העבודה ‎ לפחות.‎ 


הפיכה ‎ בהונדורס‎ 

(סוף ‎ מעמוד ‎ 2)‎ 

בין ‎ המגנים ‎ את ‎ ההפיכה ‎ הצבאית ‎ היה ‎ ממשל ‎ אובאמה.‎ 
אבל ‎ יש ‎ לציין, ‎ שאובאמה ‎ היה ‎ בין ‎ המגנים ‎ האחרונים.‎ 
שלושה ‎ ימים ‎ לקח ‎ לנשיא ‎ האמריקאי ‎ הנמרץ ‎ לפרסם ‎ הודעת‎ 
גינוי ‎ רשמית. ‎ בהודעה ‎ הראשונה ‎ קרא ‎ הבית ‎ הלבן ‎ "לכל‎ 
המפלגות ‎ לשמור ‎ על ‎ כללי ‎ המשחק ‎ הדמוקרטיים", ‎ אך ‎ לא‎ 
כלל ‎ דרישה ‎ להחזיר ‎ את ‎ סלאיה ‎ לכס ‎ הנשיאות. ‎ למחרת,‎ 
פרסמה ‎ מזכירת ‎ המדינה ‎ הילרי ‎ קלינטון ‎ הודעה ‎ חריפה ‎ יותר,‎ 
אבל ‎ המילה ‎ "הפיכה ‎ צבאית" ‎ אינה ‎ מוזכרת ‎ בה, ‎ וגם ‎ הדרישה‎ 
לחזרתו ‎ של ‎ סלאיה ‎ "נשכחה". ‎ האם ‎ ארה״ב ‎ מסכימה ‎ שיש‎ 
להחזיר ‎ את ‎ סלאיה ‎ לשלטון? ‎ במסיבת ‎ עיתונאים ‎ קראה‎ 
קלינטון ‎ "להחזיר ‎ את ‎ החיים ‎ הדמוקרטיים ‎ להונדורס", ‎ אך‎ 
סירבה ‎ להתייחס ‎ לדרישה ‎ מפורשת ‎ להחזרת ‎ הנשיא ‎ לתפקידו.‎ 

מדוע ‎ קשה ‎ כל ‎ כך ‎ לממשל ‎ ארה״ב ‎ לדרוש ‎ את ‎ החזרתו ‎ של‎ 
סלאיה ‎ לשלטון? ‎ אולי ‎ מפני ‎ שהוא ‎ ידידם ‎ של ‎ המנהיגים‎ 
המתקדמים ‎ של ‎ אמריקה ‎ הלטינית ‎ ודורש ‎ רפורמות ‎ חברתיות‎ 
בארצו? ‎ או ‎ בגלל ‎ שארה״ב, ‎ בסופו ‎ של ‎ דבר, ‎ קשורה ‎ בהפיכה‎ 
ומנסה ‎ לסחוט ‎ מהנשיא ‎ המודח ‎ "עסקה", ‎ לפיה ‎ הוא ‎ ישוב‎ 
לארצו, ‎ אבל ‎ במעמד ‎ של ‎ "אזרח ‎ חופשי", ‎ ולאו ‎ דווקא ‎ של‎ 
נשיא ‎ ?  הדבר ‎ היחיד ‎ שאפשר ‎ לומר ‎ לזכות ‎ אובאמה, ‎ שהוא ‎ לא‎ 
פרסם ‎ הצהרת ‎ תמיכה ‎ בקושרים, ‎ כפי ‎ שעשה ‎ קודמו, ‎ ג׳ורג׳‎ 
בוש, ‎ שפירסם ‎ הודעת ‎ תמיכה ‎ ב״הדחתו" ‎ של ‎ הנשיא ‎ צ׳אבס‎ 
בעת ‎ הפיכת ‎ הנפל ‎ שאירעה ‎ בוונצואלה ‎ ב־2002.‎ 

״אם ‎ האוליגרכים ‎ שוברים ‎ את ‎ כללי ‎ המשחק ‎ כפי ‎ שעשו ‎ - 
לעם ‎ מותר ‎ להתנגד ‎ ולהיאבק, ‎ ואנחנו ‎ תומכים ‎ בהם״ ‎ -  הדגיש‎ 
צ׳אבס. ‎ גם ‎ מנהיג ‎ המהפכה ‎ הקובנית, ‎ פידל ‎ קסטרו ‎ פרסם‎ 
בעיתון ‎ המפלגה ‎ הקומוניסטית ‎ "גראנמה" ‎ טור, ‎ בו ‎ הוא ‎ הגדיר‎ 
את ‎ ההפיכה ‎ בהונדורס ‎ כפאשיסטית. ‎ עוד ‎ גולל ‎ קסטרו ‎ את‎ 
קורות ‎ ההפיכה ‎ והדגיש ‎ "אם ‎ ההמונים ‎ ינהלו ‎ מאבק ‎ נחוש, ‎ לא‎ 
תהיה ‎ לקושרים ‎ דרך ‎ אחרת ‎ אלא ‎ להסתלק ‎ מן ‎ השלטון".‎ 

א״ד‎ 


דו״ח ‎ אמנסט׳: ‎ פשעי ‎ מלחמה‎ 
בוצעו ‎ בידי ‎ ישראל ‎ וחחמאס‎ 

ארגון ‎ זכויות ‎ האדם ‎ אמנסטי ‎ קורא ‎ להעמיד ‎ לדין ‎ את ‎ אלה‎ 
בישראל ‎ ובחמאס ‎ האחראים ‎ לפשעי ‎ מלחמה.‎ 
אמנסטי ‎ פרסם ‎ בשבוע ‎ שעבר ‎ דו״ח ‎ אודות ‎ מלחמת ‎ עזה, ‎ לפיו‎ 
בין ‎ 1,400  הפלסטינים ‎ שנהרגו ‎ במהלך ‎ המלחמה ‎ נמנו ‎ 300 
ילדים, ‎ 115  נשים ‎ ו-85 ‎ גברים ‎ בני ‎ יותר ‎ מ-50. ‎ עוד ‎ נכתב, ‎ כי‎ 
200  גברים ‎ הרוגים ‎ נוספים, ‎ בני ‎ פחות ‎ מ-50 ‎ ־  לא ‎ עסקו‎ 
בטרור. ‎ מספר ‎ ההרוגים ‎ הפלסטינים ‎ לפי ‎ צה״ל ‎ היה ‎ 1,200.‎ 

מהדו״ח ‎ עולה, ‎ כי ‎ רוב ‎ ההרוגים ‎ הפלסטינים ‎ נפגעו ‎ מכלי‎ 
נשק ‎ בעלי ‎ רמת ‎ דיוק ‎ גבוהה ‎ ומנשק ‎ ארטילרי ‎ המכיל ‎ זרחן‎ 
לבן, ‎ האסור ‎ בתכלית ‎ בשימוש ‎ באזורים ‎ צפופי ‎ אוכלוסין.‎ 
מעדויות ‎ שגבו ‎ אנשי ‎ "אמנסטי" ‎ בשבועות ‎ שלאחר ‎ המבצע‎ 
מתברר, ‎ כי ‎ אזרחים ‎ נהרגו ‎ כשנקלעו ‎ לחילופי ‎ אש ‎ בין ‎ חמושים‎ 
פלסטינים ‎ לחיילי ‎ צה״ל. ‎ לפי ‎ הדו״ח, ‎ ההרוגים ‎ לא ‎ שימשו‎ 
במגינים ‎ ללוחמים. ‎ גם ‎ צוותי ‎ הצלה ‎ פלסטינים ‎ נפגעו, ‎ למרות‎ 
שצה״ל ‎ היה ‎ יכול ‎ להבחין ‎ בין ‎ מטרות ‎ צבאיות ‎ למטרות‎ 
אזרחיות ‎ -נכתב ‎ בדו״ח.‎ 

בהמשך ‎ מדווחים ‎ אנשי ‎ אמנסטי, ‎ כי ‎ במהלך ‎ המבצע ‎ נהרסו‎ 
ברצועה ‎ למעלה ‎ מ-3,000 ‎ בתים, ‎ ועוד ‎ כ-20 ‎ אלף ‎ מבנים‎ 
ניזוקו. ‎ בנוסף ‎ נהרסו ‎ עד ‎ היסוד ‎ מפעלים ‎ וגם ‎ החקלאים ‎ נפגעו‎ 
כלכלית ‎ במהלך ‎ ימי ‎ הלחימה.‎ 

לפי ‎ הנתונים ‎ שאסף ‎ אמנסטי, ‎ במהלך ‎ המבצע ‎ נורו ‎ לעבר‎ 
ישראל ‎ 571  רקטות ‎ קסאם ‎ וגראד ‎ וכן ‎ 205  פצצות ‎ מרגמה. ‎ גם‎ 
כלפי ‎ חמאס ‎ מעלים ‎ אנשי ‎ אמנסטי ‎ טענות ‎ וחשדות ‎ בביצוע‎ 
פשעי ‎ מלחמה ‎ באמצעות ‎ שיגור ‎ רקטות ‎ לעבר ‎ ישובים‎ 
אזרחיים.‎ 

צבא ‎ ארה״ב ‎ יצא ‎ מהערים;‎ 
כיבוש ‎ עירק ‎ טרם ‎ הסתיים‎ 

החזית ‎ המאוחדת ‎ לשלום ‎ ולצדק, ‎ המאגדת ‎ ארגונים‎ 
ופעילים ‎ בארה״ב ‎ נגד ‎ מעורבותה ‎ בעירק ‎ ובאפגניסטן, ‎ פרסמה‎ 
בשבוע ‎ שעבר ‎ הודעה, ‎ המציינת, ‎ כי ‎ פינוי ‎ הערים ‎ בעירק ‎ הוא‎ 
צעד ‎ חיובי, ‎ אך ‎ לא ‎ סוף ‎ הכיבוש.‎ 

החזית ‎ המאוחדת ‎ מזכירה, ‎ כי ‎ פינוי ‎ הערים ‎ נכלל ‎ בהסכם‎ 
בין ‎ ממשל ‎ בוש ‎ לממשלת ‎ עירק, ‎ לפיו ‎ כל ‎ הכוחות‎ 
האמריקאיים ‎ התחייבו ‎ לסגת ‎ מכל ‎ הערים ‎ והעיירות ‎ בעירק ‎ עד‎ 
ל-30 ‎ ביוני ‎ השנה. ‎ נסיגה ‎ זו, ‎ מציינת ‎ ההודעה, ‎ נתקבלה‎ 
בהתלהבות ‎ בעירק.‎ 

על ‎ הפרק, ‎ מציינת ‎ ההודעה, ‎ פינוי ‎ מלא ‎ של ‎ כוחות ‎ ארה״ב‎ 
מעירק. ‎ אך ‎ למרות ‎ המחויבות ‎ לעשות ‎ זאת, ‎ צבא ‎ ארה״ב ‎ נערך‎ 
לנוכחות ‎ מבצעית ‎ מחוץ ‎ לערים ‎ וגם ‎ לאפשרות, ‎ שכוחות‎ 
מסוימים ‎ יישארו ‎ בעירק ‎ לטווח ‎ ארוך ‎ תחת ‎ הכותרת ‎ של‎ 
"יועצים".‎ 

עד ‎ כה ‎ עלו ‎ המלחמה ‎ והכיבוש ‎ בן ‎ שש ‎ השנים ‎ לציבור‎ 
האמריקאי ‎ מאות ‎ מיליארדי ‎ דולרים. ‎ רק ‎ לאחרונה ‎ אישר‎ 
הקונגרס ‎ האמריקאי ‎ תוספת ‎ של ‎ 77  מיליארד ‎ דולר ‎ למימון‎ 
הכיבוש ‎ של ‎ עירק ‎ ואפגניסטן.‎ 

בינתיים ‎ פורסם, ‎ כי ‎ הצעד ‎ הראשון ‎ שעשתה ‎ ממשלת ‎ עירק‎ 
למחרת ‎ הפינוי ‎ של ‎ צבא ‎ ארה״ב ‎ מהערים ‎ היה ‎ -  ביצוע ‎ מכרז‎ 
בדבר ‎ החכרת ‎ שדות ‎ נפט ‎ רחבי ‎ ידיים ‎ למונופולים ‎ זרים ‎ לצורך‎ 
קידוחים ‎ והפקת ‎ נפט.‎ 


חברה‎ /4‎ 


סמים:‎ 

יותר ‎ משתמשים, ‎ פחות ‎ תקציב‎ 

ח״ב ‎ מוחמד ‎ ברכה ‎ (חד״ש), ‎ יו״ר ‎ הוועדה ‎ למאבק ‎ בנגע‎ 
הסמים, ‎ קרא ‎ (23.6) ‎ להגדיל ‎ את ‎ התקציבים ‎ המיועדים‎ 
למאבק ‎ בהתמכרות ‎ לסמים ‎ ולאלכוהול. ‎ הוא ‎ העלה ‎ את‎ 
התביעה ‎ במסגרת ‎ ציון ‎ היום ‎ הבינלאומי ‎ למניעת ‎ שימוש ‎ וסחר‎ 
בסמים.‎ 

ברכה ‎ ציין, ‎ כי ‎ 320  אלף ‎ תושבים ‎ בישראל ‎ משתמשים‎ 
בסמים, ‎ וביניהם ‎ -  כ-60 ‎ אלף ‎ קטינים. ‎ 15  אלף ‎ מבין‎ 
המשתמשים ‎ נחשבים ‎ מכורים. ‎ אך ‎ למרות ‎ הקפה ‎ ולמרות‎ 
חומרתה, ‎ תופעת ‎ הסמים ‎ אינה ‎ זוכה ‎ בתשומת ‎ הלב ‎ הראויה.‎ 

ברכה ‎ הזכיר, ‎ כי ‎ התקציב ‎ של ‎ הרשות ‎ למלחמה ‎ בסמים ‎ היה‎ 
52  מיליון ‎ שקל ‎ בשנת ‎ 1988, ‎ אך ‎ רק ‎ 10  מיליון ‎ שקל ‎ בתקציב‎ 
2009  ו-11 ‎ מיליון ‎ בתקציב ‎ 2010. ‎ נוסף ‎ להגדלת ‎ התקציב,‎ 
תבע ‎ ברכה ‎ גם ‎ חשיבה ‎ מערכתית, ‎ שתוביל ‎ לריכוז ‎ הטיפול,‎ 
המפוזר ‎ כיום ‎ בין ‎ כמה ‎ משרדי ‎ ממשלה, ‎ במטרה ‎ לייעל ‎ את‎ 
העבודה. ‎ הוא ‎ הדגיש ‎ במיוחד ‎ את ‎ החשיבות ‎ של ‎ המניעה,‎ 
וקרא ‎ להורים ‎ ולמחנכים ‎ להקדיש ‎ לכך ‎ תשומת ‎ לב ‎ רבה.‎ 
שש ‎ פיתות ‎ -  סיכון ‎ ביטחוני?‎ 

בהצעה ‎ רגילה ‎ לסדר ‎ היום, ‎ העלה ‎ ח״ב ‎ מוחמר ‎ ברכה ‎ את‎ 
השערורייה ‎ של ‎ הגבלת ‎ העברת ‎ המזון ‎ בידי ‎ פועלים‎ 
פלסטינים, ‎ העוברים ‎ במחסומים ‎ מופרטים ‎ לעבודה ‎ בישראל.‎ 
לפי ‎ כתבה ‎ ב״הארץ", ‎ שומרים ‎ המועסקים ‎ בידי ‎ חברת‎ 
"מודיעין ‎ אזרחי" ‎ מונעים ‎ מפועלים ‎ פלסטינים ‎ להעביר‎ 
בקבוקי ‎ מים ‎ גדולים, ‎ מזון ‎ מבושל, ‎ קופסאות ‎ טונה ‎ ואפילו‎ 
פיתות ‎ במספר ‎ העולה ‎ על ‎ חמש.‎ 

ברכה ‎ תבע ‎ משר ‎ הביטחון ‎ לדאוג ‎ להפסקת ‎ ההתעללות‎ 
בפועלים ‎ הפלסטינים ‎ החוצים ‎ את ‎ המחסומים.‎ 

בהמשך ‎ סיפר ‎ ברכה, ‎ כי ‎ ביקר ‎ אצל ‎ עבד ‎ אלעזיז ‎ דוויק, ‎ יו״ר‎ 
המועצה ‎ המחוקקת ‎ הפלסטינית, ‎ אשר ‎ שוחרר ‎ לאחרונה‎ 
מהכלא. ‎ ברכה, ‎ ציין, ‎ כי ‎ שלטונות ‎ הכיבוש ‎ החליטו ‎ לשחררו‎ 
לא ‎ לאחר ‎ שבדקו ‎ את ‎ מעשיו, ‎ אלא ‎ משום ‎ שלפי ‎ החוקה‎ 
הפלסטינית, ‎ הוא ‎ ממלא ‎ מקום ‎ הנשיא ‎ הפלסטיני.‎ 

סגן ‎ שר ‎ הביטחון, ‎ מתן ‎ וילנאי, ‎ הצהיר ‎ בתשובתו, ‎ כי ‎ "אין‎ 
שום ‎ מגבלה ‎ בהעברת ‎ מזון ‎ במחסומים" ‎ והוא ‎ יבדוק ‎ את‎ 
התלונות.‎ 

אלימות ‎ בבתי ‎ הספר‎ 

ח״ב ‎ ברכה ‎ העלה ‎ לדיון ‎ (1.7) ‎ את ‎ תוכנית ‎ משרד ‎ החינוך‎ 
למיגור ‎ האלימות ‎ בבתי ‎ הספר. ‎ ברכה ‎ ביקר ‎ את ‎ הניסיון ‎ של‎ 
משרד ‎ החינוך ‎ להיאבק ‎ בתופעת ‎ האלימות ‎ בעיקר ‎ באמצעות‎ 
החרפת ‎ הענישה. ‎ תפקידו ‎ של ‎ משרד ‎ החינוך, ‎ הדגיש, ‎ הוא‎ 
לחנך ‎ לקבלת ‎ האחר ‎ ולהתחשבות ‎ בזולת.‎ 

בהקשר ‎ זה ‎ מתח ‎ ברכה ‎ ביקורת ‎ על ‎ התוכנית ‎ "אופק ‎ חדש",‎ 
שלא ‎ לוותה ‎ בכלים ‎ הנחוצים ‎ ולא ‎ שיפרה ‎ את ‎ המצב ‎ בבתי‎ 
הספר. ‎ הוא ‎ התריע ‎ מפני ‎ תוכניות ‎ לפטר ‎ מורים ‎ ולקצץ ‎ בשעות‎ 
תגבור.‎ 

השופט ‎ ברק ‎ וזכויות ‎ המיעוט‎ 

ח״כ ‎ עפו ‎ אגבריה ‎ (חד״ש) ‎ שיבח ‎ בדבריו ‎ במליאה ‎ (1.7)‎ 
את ‎ דבריו ‎ של ‎ השופט ‎ בדימוס ‎ אהרון ‎ ברק, ‎ אשר ‎ הדגיש ‎ את‎ 
חשיבות ‎ קיום ‎ השוויון ‎ בין ‎ האזרחים ‎ בישראל, ‎ ובמיוחד ‎ -  את‎ 
ההתגברות ‎ על ‎ קיפוחה ‎ של ‎ האוכלוסייה ‎ הערבית. ‎ אמירות‎ 
אלה ‎ חשובות ‎ במיוחד ‎ על ‎ רקע ‎ ההקצנה ‎ במדיניות ‎ הממשלה.‎ 


בית ‎ המחוקקים‎ 

נקודת ‎ זיכוי ‎ למסיים ‎ לימודים ‎ לתואר ‎ אקדמי‎ 

ח״כ ‎ חנא ‎ סו״ד ‎ (חד״ש) ‎ הציג‎ (1.7) ‎ בקריאה ‎ טרומית ‎ את‎ 
הצעת ‎ החוק, ‎ לפיה ‎ חישוב ‎ מתן ‎ נקודת ‎ הזיכוי ‎ במס ‎ הכנסה‎ 
למי ‎ שסיים ‎ את ‎ לימודיו ‎ האקדמיים ‎ יחל ‎ מהרגע ‎ שהוא ‎ החל‎ 
לעבוד, ‎ ולא ‎ מאז ‎ שסיים ‎ את ‎ לימודיו. ‎ כיום ‎ נקודת ‎ הזיכוי‎ 
ניתנת ‎ למשך ‎ שלוש ‎ שנים ‎ מאז ‎ סיום ‎ הלימודים.‎ 

הרוב ‎ הקואליציוני ‎ הסיר ‎ את ‎ ההצעה ‎ מעל ‎ סדר ‎ היום.‎ 

להגביל ‎ אפשרות ‎ לתצפת ‎ על ‎ עצורים‎ 
בטלוויזיה ‎ במעגל ‎ סגור‎ 

צילום ‎ אסירים ‎ ועצירים ‎ בטלוויזיות ‎ במעגל ‎ סגור ‎ הינו ‎ נוהג‎ 
שגור ‎ בבתי ‎ מעצר. ‎ באקט ‎ זה ‎ יש ‎ משום ‎ פגיעה ‎ קשה ‎ מאוד‎ 
בכבודו, ‎ בפרטיותו ‎ ובחירותו ‎ של ‎ האסיר, ‎ קל ‎ וחומר ‎ כאשר‎ 
מדובר ‎ בעציר, ‎ אשר ‎ עומדת ‎ לו ‎ חזקת ‎ החפות.‎ 

על-רקע ‎ זה, ‎ יזם ‎ ח״כ ‎ דב ‎ חנין‎ (חד״ש) ‎ הצעת ‎ החוק, ‎ אותה‎ 
הניח ‎ על ‎ שולחן ‎ הכנסת. ‎ על ‎ הצעת ‎ החוק ‎ חתומים ‎ גם ‎ חברי‎ 
הכנסת ‎ מסיעת ‎ חד״ש ‎ ־  מוחמר ‎ ברכה, ‎ הנא ‎ סוייד ‎ ועפו‎ 
אגבאריה. ‎ לפי ‎ הצעת ‎ החוק, ‎ יתווסף ‎ לסעיף ‎ 9  לחוק ‎ סדר ‎ הדין‎ 
הפלילי ‎ (סמכויות ‎ אכיפה ‎ ־  מעצרים), ‎ 1996, ‎ סעיף, ‎ אשר‎ 
יגביל ‎ את ‎ השימוש ‎ בטלוויזיות ‎ במעגל ‎ סגור ‎ בתאי ‎ מעצר ‎ או‎ 
מאסר ‎ אך ‎ ורק ‎ למקרים, ‎ בהם ‎ "קיימת ‎ סכנה ‎ ממשית ‎ שעציר‎ 
יפגע ‎ בעצמו ‎ בשל ‎ נטיותיו ‎ האובדניות, ‎ או ‎ באחרים ‎ השוהים‎ 
עמו". ‎ כן ‎ מציע ‎ התיקון, ‎ כי ‎ מתפעלי ‎ הטלוויזיה ‎ במעגל ‎ סגור‎ 
יהיו ‎ מאותו ‎ מין ‎ של ‎ האסירים.‎ 

הפרטת ‎ שירותי ‎ הבריאות ‎ לתלמיד‎ 

ב-1.7 ‎ העלה ‎ ח״כ ‎ עפו ‎ אגבריה ‎ על ‎ סדר ‎ היום ‎ של ‎ הכנסת ‎ את‎ 
ההשלכות ‎ החמורות ‎ של ‎ הפרטת ‎ שירותי ‎ הבריאות ‎ לתלמיד.‎ 

אגבריה ‎ הזכיר, ‎ כי ‎ באפריל ‎ 2007  החליט ‎ משרד ‎ הבריאות‎ 
להפריט ‎ את ‎ שירותי ‎ הבריאות ‎ לתלמידים, ‎ והעבירם ‎ לחברה‎ 
פרטית. ‎ דוחות ‎ על ‎ המצב ‎ לאחר ‎ ההפרטה ‎ מגלים, ‎ כי ‎ החברה‎ 
הפרטית ‎ מתרכזת ‎ רק ‎ במתן ‎ חיסונים, ‎ ומעמיסה ‎ על ‎ האחיות‎ 
מספר ‎ דמיוני ‎ של ‎ 4,000  תלמידים ‎ לכל ‎ אחות. ‎ כתוצאה ‎ מכך,‎ 
נעלמו ‎ המעקב ‎ הבריאותי ‎ והחינוך ‎ לבריאות, ‎ שבו ‎ עסקו‎ 
האחיות ‎ בעבר.‎ 

במקביל, ‎ ציין ‎ אגבריה, ‎ פגעה ‎ החברה ‎ הפרטית ‎ בזכויותיהן‎ 
של ‎ אחיות ‎ בריאות ‎ הציבור ‎ כעובדות, ‎ ומקצצת ‎ במשרותיהן.‎ 

מדיניות ‎ ההפרטה ‎ של ‎ שירותי ‎ הבריאות ‎ בבתי ‎ הספר‎ 
פוגעת, ‎ לכן, ‎ בתלמידים, ‎ ש-9% ‎ מהם ‎ לא ‎ חוסנו, ‎ וגם ‎ באחיות.‎ 

השר ‎ אטיאס ‎ (ש״ס) ‎ רוקד‎ 

לצלילי ‎ חלילו ‎ של ‎ ליברמן‎ 

חברי ‎ כנסת ‎ של ‎ חד״ש ‎ הגיבו ‎ בזעם ‎ לדברים ‎ שאמר ‎ שר‎ 
הבינוי ‎ והשיכון ‎ אריאל ‎ אטיאס ‎ (ש״ס) ‎ בפני ‎ לשכת ‎ עורכי ‎ הדין‎ 
(2.7): ‎ "יש ‎ לעצור ‎ את ‎ התפשטות ‎ היישובים ‎ הערביים ‎ בגליל".‎ 

ח״כ ‎ עפו ‎ אגבריה ‎ הציע ‎ לשר ‎ אטיאס ‎ ללכת ‎ בהקדם‎ 
למרפאה ‎ הקרובה ‎ למקום ‎ מגוריו, ‎ כדי ‎ לבדוק ‎ אם ‎ לא ‎ לקה‎ 
ב״שפעת ‎ הגזענים" ‎ מבית ‎ היוצר ‎ של ‎ ליברמן.‎ 

יו״ר ‎ חד״ש, ‎ ח״כ ‎ מוחמר ‎ ברכה, ‎ אמר ‎ בעקבות ‎ ההתבטאות‎ 
של ‎ השר ‎ אטיאס, ‎ כי ‎ "התפשטות ‎ הגזענות ‎ בממשלה ‎ ובממסד‎ 
הרשמי ‎ עולים ‎ מדרגה ‎ מדי ‎ יום. ‎ הממשלה ‎ הזאת ‎ צריכה ‎ לדעת,‎ 
כי ‎ הערבים ‎ חיים ‎ במולדתם ‎ ואין ‎ להם ‎ מולדת ‎ אחרת. ‎ הם ‎ לא‎ 
היגרו ‎ משום ‎ מקום ‎ בעולם, ‎ ואם ‎ יש ‎ מישהו ‎ זר ‎ בוואדי ‎ ערה,‎ 
בגליל ‎ או ‎ בכל ‎ מקום ‎ אחר ‎ בארץ, ‎ אלה ‎ בהחלט ‎ לא ‎ הערבים".‎ 


7< ‎ וו ‎ /5‎ 


אובאמה ‎ ונתניהו: ‎ כלום ‎ נולד ‎ עימות?‎ 


המשך ‎ הדיון ‎ לגבי ‎ התגובה ‎ שעל ‎ השמאל ‎ לאמץ‎ 
נובח ‎ עמדות ‎ א  ובא ‎ מ  ה  ונתניה ‎ 1. ‎ הקוראים ‎ מוזמנים‎ 
לשלוח ‎ תגובות ‎ אל ‎ 8.11ז0.^13מ@<1116‎ 


מאת ‎ שמואל ‎ אמיר‎ 

נאומו ‎ של ‎ נתניהו ‎ נתפש ‎ בארץ ‎ ובעולם ‎ כתשובה ‎ לנאומו‎ 
של ‎ אובאמה ‎ בקהיר. ‎ הוא ‎ עורר ‎ התעניינות ‎ רבה, ‎ למרות‎ 
שתוכנו ‎ היה ‎ שגרתי: ‎ ביטחון, ‎ הפלסטינים ‎ סרבנים. ‎ גם ‎ כאשר‎ 
אמר ‎ "באומץ ‎ לב ‎ וביושר", ‎ שהוא ‎ מציע ‎ מדינה ‎ לפלסטינים,‎ 
הוא ‎ הוסיף ‎ מייד, ‎ שהמדינה ‎ חייבת ‎ להיות ‎ מפורזת ‎ ליד ‎ השכן‎ 
החמוש ‎ מכף ‎ רגל ‎ עד ‎ ראש; ‎ שהפלסטינים ‎ צריכים ‎ להכריז‎ 
שהם ‎ מצטרפים ‎ להסתדרות ‎ הציונית ‎ ומכירים ‎ בישראל‎ 
כמדינה ‎ יהודית; ‎ שירושלים ‎ תישאר ‎ "בלתי ‎ מחולקת", ‎ ועם‎ 
חמאס ‎ (הממשלה ‎ הלגיטימית) ‎ לא ‎ נדבר. ‎ נתניהו ‎ לא ‎ דיבר ‎ על‎ 
גבולות ‎ 67׳ ‎ או ‎ על ‎ זכות ‎ השיבה, ‎ והוא ‎ התעלם ‎ גם ‎ מן ‎ היוזמה‎ 
הערבית ‎ לשלום. ‎ המילה ‎ "כיבוש" ‎ לא ‎ יצאה ‎ מפיו; ‎ לדידו, ‎ זו‎ 
"נוכחות" ‎ כוחותינו.‎ 

את ‎ פנייתו ‎ המתוקשרת ‎ של ‎ אובאמה ‎ להפסיק ‎ את ‎ הבנייה‎ 
בהתנחלויות, ‎ דחה ‎ נתניהו ‎ באופן ‎ גס ‎ למדי ‎ באומרו: ‎ "אנחנו‎ 
צריכים ‎ להמשיך ‎ ולספק ‎ את ‎ הצרכים ‎ הנורמליים‎ 
בהתנחלויות".‎ 

התגובות ‎ הערביות ‎ והפלסטיניות ‎ דחו ‎ בתוקף ‎ את ‎ "ההצעות‎ 
הנדיבות" ‎ ואילו ‎ אובאמה ‎ אמר, ‎ כי ‎ נאום ‎ נתניהו ‎ הוא ‎ "צעד‎ 
בכיוון ‎ הנכון".‎ 

כלום ‎ נוצר ‎ עימות ‎ חריף ‎ בין ‎ ישראל ‎ לארה״ב ‎ אחרי ‎ נאום‎ 
נתניהו, ‎ שהיה ‎ לפי ‎ סאיב ‎ עריקאת ‎ "סטירת ‎ לחי ‎ לאובאמה"?‎ 

קחו ‎ לדוגמה ‎ את ‎ המשפט ‎ המהדהד ‎ ביותר ‎ בנאום ‎ אובאמה‎ : 
"ההתנחלויות ‎ צריכות ‎ להיפסק". ‎ משפט ‎ זה ‎ נתקבל ‎ בעולם‎ 
כמציין ‎ מפנה ‎ חד ‎ כלפי ‎ ישראל. ‎ אולם ‎ במבט ‎ שני ‎ וקצת ‎ יותר‎ 
מחדד ‎ עולה ‎ השאלה, ‎ מדוע ‎ בחר ‎ אובאמה ‎ במילה ‎ "להיפסק"‎ 
ולא ‎ במילה ‎ "להוריד"? ‎ האם ‎ אין ‎ בכך ‎ משום ‎ ויתור ‎ על ‎ הפסקת‎ 
הכיבוש ‎ ועל ‎ הכשרתו ‎ העקיפה, ‎ תוך ‎ כדי ‎ רמיזה ‎ לכך,‎ 
שהדרישה ‎ להפסקת ‎ הכיבוש ‎ עצמו ‎ היא ‎ מעט ‎ גדולה ‎ על‎ 
אובאמה, ‎ ולפיכך ‎ הוא ‎ מסתפק ‎ בהפסקת ‎ ההתנחלויות? ‎ והאם‎ 
אין ‎ כאן ‎ התחשבות ‎ מראש ‎ ב״גושי ‎ ההתיישבות", ‎ אשר‎ 
סיפוחם ‎ כלול, ‎ כידוע, ‎ בכל ‎ "תוכנית ‎ שלום" ‎ ישראלית?‎ 

למעשה, ‎ בתביעה ‎ הנחרצת ‎ מישראל ‎ להפסקת ‎ ההתנחלויות‎ 
יש ‎ לא ‎ מעט ‎ צביעות ‎ והעמדת ‎ פנים. ‎ אך ‎ הלוא ‎ ידוע ‎ בוודאי‎ 
לנשיא ‎ ארה״ב, ‎ שממשלות ‎ ישראל ‎ לא ‎ היו ‎ מסוגלות ‎ להקים‎ 
ולו ‎ התנחלות ‎ אחת ‎ ללא ‎ הסכמתה ‎ של ‎ ארה״ב ‎ (ולענייננו ‎ אין‎ 
זה ‎ חשוב ‎ אם ‎ מדובר ‎ בהסכמה ‎ מפורשת ‎ או ‎ ב״קריצה").‎ 

לכן, ‎ אילו ‎ היה ‎ אובאמה ‎ מדבר ‎ בכנות, ‎ היה ‎ עליו ‎ לומר:‎ 
אנחנו ‎ נפסיק, ‎ ומייד, ‎ את ‎ התמיכה ‎ בבניית ‎ ההתנחלויות.‎ 
אנחנו, ‎ בשיתוף ‎ עם ‎ הישראלים, ‎ הרשינו ‎ את ‎ הבניה ‎ הזאת,‎ 
הנוגדת ‎ את ‎ החוק ‎ הבינלאומי, ‎ ובמועצת ‎ הביטחון ‎ של ‎ האו״ם‎ 
הטלנו ‎ וטו ‎ על ‎ כל ‎ גינוי ‎ של ‎ ישראל. ‎ אילו ‎ אובאמה ‎ היה‎ 
מתבטא ‎ כך, ‎ הוא ‎ היה ‎ דובר ‎ אמת ‎ ושם ‎ קלפים ‎ פתוחים ‎ על‎ 
השולחן. ‎ אולם ‎ במקום ‎ זאת ‎ הוא ‎ נעמד ‎ בפוזה ‎ של ‎ מטיף‎ 
בשער, ‎ כפי ‎ שעשה ‎ גם ‎ בשאר ‎ חלקי ‎ נאומו, ‎ שגם ‎ בהם ‎ הסתיר‎ 


יפה ‎ את ‎ מניעי ‎ המדיניות ‎ האמריקאית. ‎ כך, ‎ למשל, ‎ אמר‎ 
בנאומו, ‎ שארה״ב ‎ לא ‎ תכפה ‎ שלום ‎ על ‎ הצדדים, ‎ וכי ‎ הם ‎ עצמם‎ 
צריכים ‎ להחליט ‎ על ‎ כך. ‎ האם ‎ אובאמה ‎ אינו ‎ יודע, ‎ שזו ‎ בדיוק‎ 
אותה ‎ מדיניות ‎ ישראלית ‎ (שנתניהו ‎ הדגיש ‎ היטב ‎ בנאומו),‎ 
הדורשת ‎ "משא ‎ ומתן ‎ ישיר" ‎ עם ‎ הפלסטינים, ‎ משום ‎ שאין ‎ לה‎ 
שום ‎ כוונה ‎ לוותר ‎ לעד ‎ על ‎ הכנעת ‎ הפלסטינים ‎ ? 

בהקשר ‎ זה ‎ חשוב ‎ לשים ‎ לב ‎ לעובדה, ‎ שלכל ‎ אורך ‎ נאומו‎ 
אובאמה ‎ לא ‎ הציע ‎ תוכנית ‎ לשלום ‎ ולהפסקת ‎ הכיבוש. ‎ הוא ‎ לא‎ 
הזכיר ‎ את ‎ גבולות ‎ 67׳, ‎ את ‎ בעיית ‎ הפליטים, ‎ את ‎ ירושלים‎ 
כבירתן ‎ של ‎ שתי ‎ המדינות, ‎ ולא ‎ התייחס ‎ לאחדות ‎ הפלסטינים.‎ 
בכך ‎ הוא ‎ הקל ‎ על ‎ נתניהו ‎ להתייחס ‎ לסוגיות ‎ האלה ‎ כרצונו.‎ 

מקוממת ‎ במיוחד ‎ הייתה ‎ הפיסקה ‎ בנאום, ‎ שבה ‎ דיבר‎ 
אובאמה ‎ על ‎ האלימות ‎ שהפלסטינים ‎ (ולא ‎ הישראלים, ‎ חס‎ 
וחלילה) ‎ צריכים ‎ לחדול ‎ ממנה. ‎ וזאת ‎ הוא ‎ אמר ‎ אחרי ‎ "מלחמת‎ 
עזה", ‎ שהתרחשה ‎ כבר ‎ לאחר ‎ היבחרו ‎ לנשיאות ‎ ולאחר ‎ שהוא‎ 
אישר ‎ אותה ‎ בעצם ‎ שתיקתו.‎ 

נאומו ‎ של ‎ אובאמה ‎ מעיד ‎ על ‎ היחלשות ‎ מעמדה ‎ של ‎ ארה״ב‎ 
בעולם, ‎ ובמיוחד ‎ בקרב ‎ הארצות ‎ הערביות ‎ והמוסלמיות.‎ 
פלישות ‎ גדולות ‎ בנוסח ‎ הפלישות ‎ לעיראק ‎ ולאפגניסטן ‎ קשות‎ 
יותר ‎ לביצוע. ‎ קשה ‎ יותר ‎ גם ‎ להפעיל ‎ אמצעים ‎ מהסוג ‎ של‎ 
רציחות ‎ פוליטיות ‎ והפיכות ‎ פנימיות. ‎ היחלשות ‎ ארצות ‎ הברית‎ 
נובעת ‎ הן ‎ מהתרופפות ‎ אחיזתה ‎ בכלכלה ‎ העולמית ‎ והן‎ 
מהשינוי ‎ ביחס ‎ הכוחות ‎ העולמי ‎ -  התעצמותה ‎ של ‎ סין‎ 
ונחישותה ‎ החדשה ‎ של ‎ רוסיה. ‎ בין ‎ הגורמים ‎ המחלישים ‎ את‎ 
ההגמוניה ‎ האמריקאית ‎ יש ‎ למנות ‎ גם ‎ את ‎ התנועה ‎ הלאומית-‎ 
מוסלמית. ‎ גם ‎ שעה ‎ שתנועות ‎ אלה ‎ נחלשות ‎ במידה ‎ רבה,‎ 
כאשר ‎ הן ‎ הופכות ‎ מחילוניות-לאומיות ‎ לדתיות-לאומיות, ‎ הן‎ 
ממשיכות ‎ להיות ‎ כוח ‎ גדול ‎ ועוין ‎ לארה״ב.‎ 

המומחים ‎ בבית ‎ הלבן ‎ הבינו ‎ היטב, ‎ שעל ‎ אובאמה ‎ להתרחק‎ 
ממורשת ‎ בוש; ‎ שיש ‎ לשנות, ‎ אם ‎ לא ‎ את ‎ המדיניות ‎ -  לפחות‎ 
את ‎ הסגנון; ‎ שיש ‎ להנהיג ‎ שינויים ‎ כאלה ‎ או ‎ אחרים ‎ אפילו ‎ על‎ 
חשבונה ‎ של ‎ ישראל. ‎ לדעתי, ‎ המירב ‎ שהוא ‎ מוכן ‎ לו ‎ הוא‎ 
הורדת ‎ מאחזים ‎ ועצירה ‎ מסוימת ‎ של ‎ התפשטות ‎ ההתנחלויות.‎ 
את ‎ המירב ‎ הזה, ‎ עטוף ‎ בסגנון ‎ המיוחד ‎ לו, ‎ יגיש ‎ אובאמה‎ 
כמתנה ‎ למדינות ‎ הערביות ‎ "המתונות", ‎ כדי ‎ להקל ‎ עליהן ‎ את‎ 
הלחץ, ‎ שמפעילות ‎ עליהן ‎ התנועות ‎ הלאומיות ‎ הערביות.‎ 

אובאמה ‎ הוא ‎ האיש ‎ המתאים ‎ ביותר ‎ לכך. ‎ בעניין ‎ זה ‎ ניתן‎ 
להשוותו ‎ לצ׳רצ׳יל ‎ שאמר, ‎ שהוא ‎ לא ‎ עלה ‎ לשלטון, ‎ כדי‎ 
לחסל ‎ את ‎ האימפריה ‎ הבריטית. ‎ כמוהו, ‎ גם ‎ אובאמה ‎ אינו‎ 
רוצה ‎ לחסל ‎ את ‎ האימפריה ‎ האמריקאית, ‎ אלא ‎ לשמור ‎ עליה.‎ 

בסופו ‎ של ‎ דבר, ‎ נאומי ‎ אובאמה ‎ ונתניהו, ‎ היו ‎ הצגה ‎ של‎ 
"כאילו". ‎ אובאמה ‎ היה ‎ יכול ‎ להודיע ‎ לנתניהו, ‎ שאם ‎ ישראל‎ 
לא ‎ תיסוג ‎ מכל ‎ השטחים ‎ -  הוא ‎ יפעיל ‎ אמצעים ‎ כאלה ‎ או‎ 
אחרים. ‎ אך ‎ אובאמה ‎ אינו ‎ מתכוון ‎ לנהוג ‎ כך, ‎ כיוון ‎ שישראל‎ 
משמשת ‎ עמדה ‎ חשובה ‎ במערך ‎ האסטרטגי ‎ של ‎ ארה״ב‎ 
במזרח ‎ התיכון.‎ 

ולמי ‎ מאתנו ‎ שתלו ‎ ותולים ‎ את ‎ תקוות ‎ השלום ‎ שלהם‎ 
באובאמה ‎ ובארצות ‎ הברית, ‎ אני ‎ אומר ‎ בצער: ‎ ארה״ב ‎ אינה‎ 
הפתרון, ‎ אלא ‎ הבעיה.‎ 

תמצית ‎ המאמר ‎ של ‎ שמואל ‎ אמיר.‎ 

המאמר ‎ המלא ‎ -  באתר ‎ מק"׳ ‎ \\.$ז0.\>\ב\ד1.א\א\א\‎ 


עיריית ‎ אשדוד ‎ נגד ‎ התארגנות ‎ עובדים‎ 


עובדי ‎ החברה ‎ העירונית ‎ למתנ״סים ‎ באשדוד ‎ פתחו ‎ בשבוע‎ 
שעבר ‎ בשביתה ‎ בעקבות ‎ סירוב ‎ הנהלת ‎ החברה ‎ לנהל ‎ משא‎ 
ומתן ‎ לצורך ‎ חתימה ‎ על ‎ הסכם ‎ קיבוצי ‎ והניסיונות ‎ של ‎ ראש‎ 
העירייה, ‎ יחיאל ‎ לסרי, ‎ לפגוע ‎ בהתארגנות ‎ העובדים ‎ ולשבור‎ 
את ‎ שביתתם. ‎ במסגרת ‎ השביתה, ‎ נסגרו ‎ כל ‎ המתנ״סים ‎ בעיר,‎ 
מעונות ‎ היום ‎ לא ‎ פועלים ‎ ולא ‎ נפתחו ‎ הקייטנות. ‎ הסכסוך ‎ נידון‎ 
בבית ‎ הדין ‎ האזורי ‎ לעבודה ‎ בבאר ‎ שבע.‎ 

בתחילת ‎ השבוע ‎ שעבר ‎ נערך ‎ באשדוד ‎ כנס ‎ עובדים‎ 
בהשתתפותו ‎ של ‎ יו״ר ‎ ההסתדרות ‎ עופר ‎ עיני ‎ ויו״ר ‎ הסתדרות‎ 
המעו״ף, ‎ ארנון ‎ בר ‎ דוד. ‎ אל ‎ הכנס ‎ הגיעו ‎ כ- ‎ 300  עובדים ‎ וכן‎ 
ועדי ‎ עובדים ‎ רבים ‎ מהאזור, ‎ שבאו ‎ להביע ‎ את ‎ הזדהותם ‎ עם‎ 
מאבק ‎ העובדים: ‎ ועדי ‎ העובדים ‎ של ‎ נמל ‎ אשדוד, ‎ חברת‎ 
החשמל, ‎ בתי ‎ זיקוק, ‎ טבע, ‎ אלתא, ‎ בזק, ‎ התזמורת ‎ האנדלוסית,‎ 
סונול ‎ אשדוד ‎ ועוד.‎ 

הסכם ‎ ענפי ‎ ברשתות ‎ שיווק ‎ המזון‎ 

הסתדרות ‎ המעו״ף ‎ וחטיבת ‎ רשתות ‎ השיווק ‎ באיגוד ‎ לשכות‎ 
המסחר ‎ חתמו ‎ בשבוע ‎ שעבר ‎ לראשונה ‎ על ‎ הסכם ‎ עבודה‎ 
ברשתות ‎ השיווק, ‎ המסדיר ‎ את ‎ זכויותיהם ‎ של ‎ כלל ‎ העובדים‎ 
בענף. ‎ קדם ‎ לחתימה ‎ משא ‎ ומתן ‎ שנמשך ‎ שנתיים. ‎ ההסכם ‎ לא‎ 
חל ‎ על ‎ עובדים ‎ המועסקים ‎ ברשתות ‎ שיווק ‎ שלהן ‎ הסכם‎ 
קיבוצי ‎ מיוחד. ‎ ההסכם ‎ יחול ‎ על ‎ שופרסל, ‎ רבוע ‎ כחול, ‎ רמי‎ 
לוי ‎ שיווק ‎ השקמה, ‎ קואופ ‎ ישראל, ‎ חצי ‎ חינם ‎ ועוד.‎ 

ההסכם ‎ מסדיר ‎ את ‎ תנאיי ‎ העבודה ‎ של ‎ העובדים ‎ הזמניים‎ 
והקבועים ‎ בכל ‎ הקשור ‎ לפנסיה ‎ מקיפה, ‎ תוספות ‎ עבור ‎ עבודת‎ 
לילה, ‎ דמי ‎ הבראה, ‎ חופשות ‎ חג ‎ ועוד.‎ 

עובדים ‎ קבועים, ‎ המועסקים ‎ שלוש ‎ שנים ‎ ומעלה, ‎ יקבלו‎ 
את ‎ כל ‎ ההטבות ‎ שלהן ‎ זכאים ‎ העובדים ‎ הזמניים ‎ והטבות‎ 
נוספות. ‎ יצוין ‎ כי ‎ ספירת ‎ הוותק ‎ לצורך ‎ קביעות ‎ תהיה ‎ מתחילת‎ 
עבודתו ‎ בפועל ‎ של ‎ העובד, ‎ ולא ‎ ממועד ‎ חתימת ‎ ההסכם.‎ 

העובדים ‎ הקבועים ‎ יהיו ‎ זכאים ‎ למשכורת ‎ 13, ‎ לתוספת ‎ ותק‎ 
של ‎ 1%  לשכר ‎ מידי ‎ שנה, ‎ עד ‎ תקרה ‎ של ‎ 35  שנות ‎ ותק, ‎ לדמי‎ 
ביגוד ‎ ולקרן ‎ השתלמות. ‎ עובדים ‎ אלה ‎ יהיו ‎ מוגנים ‎ מפני‎ 
פיטורים, ‎ לאחר ‎ שההסכם ‎ קובע, ‎ כי ‎ פיטורים, ‎ שאינם ‎ נובעים‎ 
מצמצום ‎ כוח ‎ אדם, ‎ חייבים ‎ את ‎ הסכמת ‎ ההסתדרות.‎ 

מאבק ‎ הרשויות ‎ המקומיות ‎ הדרוזיות‎ 

תושבים ‎ בכפרים ‎ דרוזיים ‎ וצ׳רקסיים ‎ הפגינו ‎ בשבוע ‎ שעבר‎ 
בכמה ‎ צמתים ‎ בצפון, ‎ הבעירו ‎ צמיגים ‎ וגרמו ‎ לעומסי ‎ תנועה‎ 
בצומת ‎ כפר ‎ יאסיף ‎ ובצומת ‎ כברי. ‎ המפגינים ‎ נשאו ‎ שלטים‎ 
ובהם ‎ נכתב: ‎ "ממשלת ‎ ישראל, ‎ אל ‎ תפקירי ‎ את ‎ יישובי‎ 
הדרוזים ‎ והצ׳רקסים". ‎ יו״ר ‎ פורום ‎ הרשויות ‎ המקומיות‎ 
הדרוזיות ‎ והצ׳רקסיות, ‎ סאלח ‎ פארס ‎ הכריז: ‎ "נחריף ‎ צעדינו‎ 
עד ‎ שנשיג ‎ שוויון ‎ מלא, ‎ המריחות ‎ שמרהו ‎ אותנו ‎ 60  שנה ‎ לא‎ 
יחזרו".‎ 

קדמה ‎ להפגנות ‎ בצמתים ‎ הפגנה ‎ סוערת ‎ מול ‎ משרד ‎ ראש‎ 
הממשלה ‎ בירושלים. ‎ במהלך ‎ ההפגנה ‎ נפגשו ‎ נציגי ‎ המפגינים‎ 


עם ‎ ראש ‎ הממשלה, ‎ שפיזר ‎ הבטחות ‎ רבות. ‎ אך ‎ נכון ‎ לרגע‎ 
כתיבת ‎ שורות ‎ אלה, ‎ שום ‎ הבטחה ‎ לא ‎ מומשה.‎ 

סכסוך ‎ עבודה ‎ בחברת ‎ החשמל‎ 

ההסתדרות ‎ הכריזה ‎ בשבוע ‎ שעבר ‎ על ‎ סכסוך ‎ עבודה‎ 
בחברת ‎ החשמל. ‎ זאת ‎ כדרישה ‎ לחתימה ‎ על ‎ הסכם ‎ קיבוצי,‎ 
אשר ‎ יסדיר ‎ את ‎ זכויות ‎ העובדים ‎ ותנאי ‎ העסקתם. ‎ ברקע‎ 
לשביתה ‎ -  החלטת ‎ הממונה ‎ על ‎ השכר ‎ במשרד ‎ האוצר‎ 
להפחתת ‎ שכר ‎ עובדים ‎ באופן ‎ חד ‎ צדדי ‎ ולא ‎ במשא ‎ ומתן.‎ 

במכללת ‎ ספיר ‎ מתארגנים ‎ נגד‎ 
פיטורים ‎ של ‎ מרצים ‎ מן ‎ החוץ‎ 

מרצים ‎ מן ‎ החוץ ‎ מתארגנים ‎ במכללת ‎ ספיר ‎ שבשדרות,‎ 
בעקבות ‎ החשש ‎ שרבים ‎ מהם ‎ יפוטרו. ‎ המרצים ‎ מן ‎ החוץ‎ 
מהווים ‎ במכללת ‎ ספיר ‎ 85%  מהסגל ‎ האקדמי ‎ -  שיעור ‎ שאין‎ 
כדוגמתו ‎ ביתר ‎ המוסדות ‎ להשכלה ‎ הגבוהה. ‎ בשנה ‎ האחרונה‎ 
התארגנו ‎ המרצים ‎ בספיר ‎ והקימו ‎ ועד ‎ עובדים, ‎ שמנהל ‎ עתה‎ 
מאבק ‎ נגד ‎ הקיצוצים. ‎ בוועד ‎ טוענים ‎ לחוסר ‎ שקיפות ‎ מצד‎ 
הנהלת ‎ המכללה, ‎ שאינה ‎ חושפת ‎ את ‎ הבעיות ‎ הכלכליות, ‎ איתן‎ 
היא ‎ נאלצת ‎ להתמודד.‎ 

למאבק ‎ הוועד ‎ הצטרפה ‎ גם ‎ אגודת ‎ הסטודנטים ‎ במכללה,‎ 
מתוך ‎ דאגה ‎ לזכויות ‎ הסטודנטים ‎ שייאלצו ‎ ללמוד ‎ בכיתות‎ 
גדולות ‎ וצפופות ‎ יותר.‎ 

גם ‎ ארגון ‎ הסגל ‎ הזוטר ‎ באוניברסיטה ‎ העברית ‎ הכריז ‎ על‎ 
סכסוך ‎ עבודה ‎ בגלל ‎ סכנת ‎ פיטורי ‎ המרצים ‎ מן ‎ החוץ,‎ 
המוגדרים ‎ עתה ‎ "עמיתי ‎ הוראה".‎ 

הנהלת ‎ אל ‎ על ‎ פוגעת ‎ בעובדים‎ 

נציגות ‎ עובדי ‎ אל ‎ על ‎ הפיצה ‎ בשבוע ‎ שעבר ‎ חוזר ‎ לכ-6,000‎ 
עובדי ‎ החברה ‎ ועדכנה ‎ אותם ‎ בהתפתחויות ‎ ובהתנהלות‎ 
החברה ‎ בחודשים ‎ האחרונים. ‎ באגרת ‎ נכתב, ‎ כי ‎ "עוד ‎ לא‎ 
יבשה ‎ הדיו ‎ על ‎ חתימת ‎ ההנהלה ‎ על ‎ הסכם ‎ העבודה ‎ הקיבוצי‎ 
מנובמבר ‎ 2008, ‎ וכבר ‎ מנסה ‎ החברה ‎ לחבל ‎ בהוראותיו.‎ 
ההסכם ‎ הקיבוצי ‎ כלל ‎ ויתורים ‎ מרחיקי ‎ לכת ‎ מצד ‎ העובדים.‎ 
הנחנו ‎ שהוויתורים ‎ מרחיקי ‎ הלכת ‎ יאפשרו ‎ לעובדים ‎ להתרכז‎ 
בעבודתם ‎ משך ‎ תקופת ‎ ההסכם ‎ ללא ‎ ההפרעות ‎ האופייניות‎ 
לתקופת ‎ ניהול ‎ משא-ומתן, ‎ אך ‎ לצערנו, ‎ התברר ‎ כי ‎ החברה‎ 
משקיעה ‎ את ‎ מרצה ‎ רק ‎ בנושא ‎ פגיעה ‎ בעובדים".‎ 
נציגות ‎ העובדים ‎ מאשימה, ‎ כי ‎ ההנהלה ‎ מונעת ‎ מהנציגות‎ 
לכנס ‎ אסיפות ‎ הסברה ‎ ולעדכן ‎ את ‎ העובדים ‎ כמקובל.‎ 
ההסתדרות ‎ אישרה ‎ לנציגות ‎ העובדים ‎ להתחיל ‎ בהחתמת‎ 
עובדים ‎ על ‎ בקשה ‎ להכרזה ‎ על ‎ סכסוך ‎ עבודה.‎ _ 

חוג ‎ אחווה ‎ -  חיפה‎ 

שדרות ‎ בן ‎ גוריון ‎ 39 
ביום ‎ ד׳, ‎ 15  ביולי, ‎ בשעה ‎ 19.30 

חמישים ‎ שנה ‎ למרד ‎ ואד׳ ‎ סליב‎ 

דיון ‎ עם ‎ דוד ‎ חמו, ‎ עורך ‎ "עתון ‎ אחר"‎ 

